Διάταξη του Δικαστηρίου (δέκατο τμήμα) της 14ης Μαΐου 2019 [αιτήσεις του Tribunale Amministrativo Regionale per il Lazio (Ιταλία) — για την έκδοση προδικαστικής αποφάσεως] — Acea Energia SpA (C-406/17), Green Network SpA (C-407/17), Enel Energia SpA (C-408/17) κατά Autorità Garante della Concorrenza e del Mercato, Autorità per l'Energia Elettrica il Gas e il Sistema Idrico, Autorità per le Garanzie nelle Comunicazioni C-406/17, C-407/17 και C-408/17), Hera Comm Srl (C-417/17) κατά Autorità Garante della Concorrenza e del Mercato, Autorità per l’Energia Elettrica, il Gas e il Sistema Idrico

(Συνεκδικασθείσες υποθέσεις C-406/17 έως C-408/17 και C-417/17) (1)

(Προδικαστική παραπομπή - Άρθρο 99 του κανονισμού διαδικασίας του Δικαστηρίου - Οδηγία 2005/29/ΕΚ - Αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά - Οδηγία 2009/72/ΕΚ - Εσωτερική αγορά ηλεκτρικής ενεργείας - Οδηγία 2009/73/ΕΚ - Εσωτερική αγορά φυσικού αερίου - Οδηγία 2011/83/ΕΕ - Επιθετικές εμπορικές πρακτικές - Σύναψη συμβάσεων προμήθειας ηλεκτρικής ενέργειας και φυσικού αερίου οι οποίες δεν ζητήθηκαν από τους καταναλωτές - Σύναψη συμβάσεων προμήθειας εξ αποστάσεως ή εκτός εμπορικού καταστήματος κατά παράβαση των δικαιωμάτων των καταναλωτών - Αρμόδια αρχή προς επιβολή κυρώσεων για τέτοιες πρακτικές)

(2019/C 288/03)

Γλώσσα διαδικασίας: η ιταλική

Αιτούν δικαστήριο

Tribunale Amministrativo Regionale per il Lazio

Διάδικοι στην υπόθεση της κύριας δίκης

Acea Energia SpA (C-406/17), Green Network SpA (C-407/17), Enel Energia SpA (C-408/17), Hera Comm Srl (C-417/17)

παρισταμένων των: Adiconsum — Associazione Difesa Consumatori e Ambiente, Movimento Consumatori, Federconsumatori, Gianluca Salvati, Associazione Codici — Centro per i Diritti del Cittadino, Coordinamento delle associazioni per la difesa dell’ambiente e la tutela dei diritti di utenti e consumatori (Codacons), Tutela Noi Consumatori, Movimento Difesa del Cittadino (C-406/17 έως C-408/17)

κατά

Autorità Garante della Concorrenza e del Mercato, Autorità per l'Energia Elettrica il Gas e il Sistema Idrico, Autorità per le Garanzie nelle Comunicazioni (C-406/17 έως C-408/17), Autorità Garante della Concorrenza e del Mercato, Autorità per l’Energia Elettrica, il Gas e il Sistema Idrico (C-417/17)

παρισταμένης της: Federconsumatori (C-417/17)

Διατακτικό

Το άρθρο 3, παράγραφος 4, της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου και των οδηγιών 97/7/ΕΚ, 98/27/ΕΚ και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου, καθώς και το άρθρο 3, παράγραφος 2, της οδηγίας 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου, έχουν την έννοια ότι δεν αντιτίθενται σε εθνική ρύθμιση δυνάμει της οποίας συμπεριφορές, όπως οι επίμαχες στις υποθέσεις των κύριων δικών, που συνίστανται στη σύναψη συμβάσεων προμήθειας οι οποίες δεν ζητήθηκαν από τους καταναλωτές ή που συνίστανται στη σύναψη συμβάσεων προμήθειας εξ αποστάσεως ή εκτός εμπορικού καταστήματος κατά παράβαση των δικαιωμάτων των καταναλωτών, πρέπει να εκτιμηθούν από την άποψη των αντίστοιχων διατάξεων των οδηγιών 2005/29 και 2011/83, με συνέπεια, κατά την εν λόγω εθνική ρύθμιση, η τομεακή ρυθμιστική αρχή, κατά την έννοια της οδηγίας 2009/72/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ και της οδηγίας 2009/73/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 2003/55/ΕΚ, να μην είναι αρμόδια προς επιβολή κυρώσεων για τέτοιες πρακτικές.

(1) ΕΕ C 338 της 9.10.2017.